

VLADA REPUBLIKE HRVATSKE

Zagreb, 16. svibnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Čavle za zaduženje kod Hrvatske banke za obnovu i razvitak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 87. stavka 1. Zakona o proračunu („Narodne novine“, broj 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o davanju suglasnosti Općini Čavle za zaduženje**

**kod Hrvatske banke za obnovu i razvitak**

I.

 Daje se suglasnost Općini Čavle za zaduženje kod Hrvatske banke za obnovu i razvitak u iznosu od 3.100.000,00 kuna, s rokom otplate kredita od deset godine uključujući poček od šest mjeseci, u jednakim mjesečnim ratama, uz fiksnu godišnju kamatnu stopu od 0,1% bez naknade za obradu kredita.

 Sredstva će se koristiti za financiranje kapitalnog projekta „Modernizacija javne rasvjete“, sukladno Odluci Općinskog vijeća Općine Čavle o zaduženju za financiranje kapitalnog projekta, KLASA: 021-05/18-01/08, URBROJ: 2170-03-18-01-8 od 15. studenoga 2018. godine i Odluci o izmjenama i dopunama Odluke o zaduženju za financiranje kapitalnog projekta, KLASA: 021-05/19-01/03, URBROJ: 2170-03-19-01-20 od 21. ožujka 2019. godine.

II.

Radi ostvarenja zaduženja iz točke I. ove Odluke, zadužuje se Općina Čavle da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Čavle podnijela je Ministarstvu financija zahtjev KLASA: 403-01/18-01/02, URBROJ: 2170-03-18-01-01 od 26. studenoga 2018. i nadopunu zahtjeva KLASA: 403-01/18-01/05, URBROJ: 2170-03-19-01-05 od 1. travnja 2019. godine za dobivanje suglasnosti Vlade Republike Hrvatske za zaduženje u iznosu od 3.100.000,00 kuna, s rokom otplate kredita od deset godine uključujući poček od šest mjeseci, u jednakim mjesečnim ratama, uz fiksnu godišnju kamatnu stopu od 0,1% bez naknade za obradu kredita.

Sredstva će se koristiti za financiranje kapitalnog projekta „Modernizacija javne rasvjete“, sukladno Odluci Općinskog vijeća Općine Čavle o zaduženju za financiranje kapitalnog projekta, KLASA: 021-05/18-01/08, URBROJ: 2170-03-18-01-8 od 15. studenoga 2018. godine i Odluci o izmjenama i dopunama Odluke o zaduženju za financiranje kapitalnog projekta, KLASA: 021-05/19-01/03, URBROJ: 2170-03-19-01-20 od 21. ožujka 2019. godine.

Na temelju članaka 87. i 88. Zakona o proračunu (Narodne novine, br. 87/08, 136/12 i 15/15), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 88. stavka 4. Zakona o proračunu.

Međutim, člankom 88. stavkom 5. istog Zakona propisano je da se odredbe navedenoga članka ne odnose na zaduživanje za projekte iz područja unapređenja energetske učinkovitosti u kojima sudjeluju jedinice lokalne i područne (regionalne) samouprave.

Ostvareni proračunski prihodi Općine Čavle u 2018. godini, umanjeni za prihode iz članka 88. stavka 4. Zakona o proračunu, iznosili su 22.132.071,00 kuna. Udio godišnjeg obroka (anuiteta) traženog kredita u ostvarenim prihodima iznosi 1,41%. Kada se tomu pribroje godišnji anuiteti kredita iz prethodnih razdoblja tada je ukupna obveza Općine 17,35%. Ako se iz ukupne navedene obveze izuzme zaduženje za projekt unapređenja energetske učinkovitosti, tada je ukupna obveza **15,94%,** što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Čavle.